Sarkies Badunsanak

Sarkies Badunsanak adolah urang ampek badunsanak kanduang katurunan etnis Armenia, nan tamusaua dek karano mambuek jaringan hotel nan taseba di Asia Tenggara. Sadonyo laia di Isfahan, Iran,The History of Armenians in Singapore and Malaysia . namo-namo mareka adolah:
 Martin Sarkies (1852–1912)
 Tigran Sarkies (1861–1912)
 Aviet Sarkies (1862–1923)
 Arshak Sarkies (1868–1931)

 Jaringan hotel 
Nan patamo tajun ka dunia pahotelan adolah Tigran saaik baumua 23 taun, nan malieknyo labiah elok daripado galeh lelangnyo nan indak talalu bakambang. Satalah maambiak aliah seo rumah komplek gadang di 1A Light Street, inyo manamoannyo Eastern Hotel dan pado 15 April 1884 maumuman baso hotel ko lah siap manarimo tamu.

Hotel-hotel nan mareka kalola manuruik wakatu badirinyo, yaitu:Sarkies Brothers.
 15 April 1884: Eastern Hotel, George Town, Penang, Malaysia
 1885: Oriental Hotel, George Town, Penang, Malaysia. Sabalunnyo banamo Hotel de l’Europe.
 1 Desember 1887: Raffles Hotel, Singapura
 Agustus 1889: Eastern Hotel dijua, Oriental Hotel dinamoan ulang jadi Eastern & Oriental Hotel
 1901: Strand Hotel, Rangoon (Yangon), Burma (Myanmar). Mareka jua pado 1925.
 1923: Sea View Hotel, Singapura,Old Sea View Hotel. didirian patamo kalinyo pado 1906 dan dijalanan dek Sarkies Badunsanak inggo 1931.
 1905:The Straits Times, 28 July 1905, Page 6 NL300 Crag Hotel, Penang Hill, Malaysia.Chong, Debra. (2010-05-26) Main – Malaysia – Penang opens tender to restore Crag Hotel @ Wed May 26 2010.

 Sepupu 
Salain kaampek urang badunsanak ko, sepupu mareka Arathoon Sarkies (1882–1932) mangalola juo 
Adelphi Hotel di Singapura antaro 1903 inggo 1908.July « Preservation Of Monuments Board

Sepupu lainnyo Lucas Martin Sarkies (1876–?) jo sudaronyo John pado 1910 mandirian Hotel Majapahit (namo lamonyo Hotel Oranje) di Surabaya, Indonesia;A. Mirzaian, Armenians in Australia and New Zealand.216 sarato Hotel Kartika Wijaya di Batu, Jawa, Indonesia, nan awanyo untuak villa baistirahat untuak kaluargo Sarkies tapi kudian manjadi hotel juo.

 Satalah wafaik 
Arshak adolah nan taakia dari Sarkies Badunsanak ko nan wafaik, iyolah pado 9 Januari 1931. Pado 10 June taun tu pulo, diajuan tuntutan bangkaruik ateh Raffles Hotel, nan kasudahannyo kaluargo Sarkies kailangan panguasoan ateh jaringan hotel mareka di Singapura jo Penang. Sungguahpun damikian, hotel nan Surabaya tatap miliak katurunan Sarkies' inggo 1969,Hotel Majapahit , baitu pulo jo The Niagara Hotel miliak Sarkies nan di Lawang, Jawa Timur, inggo kini ko masih tatap bajalan.

Di Singapura, namo Sarkies iduik kaka sabagai namo jalan iyolah Sarkies Road, sarato sabagai namo dari para katurunan Arathoon nan ado di sinan.

 Rujuakan 

 Pautan lua 
 Sejarah terpendam Armenia di Indonesia ada sejak awal abad ke-20
 The History of Armenians in Singapore and Malaysia 

Kategori:Armenia
Kategori:Sijarah